PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	          Bucureşti, 23.10.2003  

          Nr.24/419                                                                                                                                                                    


 R A P O R T 
asupra proiectului de Lege privind aprobarea Ordonanţei de urgenţă a Guvernului nr.82/2003 pentru modificarea şi completarea  Ordonanţei de urgenţă a Guvernului nr.72/2003 privind acordarea în anul agricol 2003-2004 a unui sprijin direct al statului de 2 milioane lei/ha producătorilor agricoli pentru suprafeţe de teren arabil de până la 5 ha inclusiv

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.82/2003 pentru modificarea şi completarea  Ordonanţei de urgenţă a Guvernului nr.72/2003 privind acordarea în anul agricol 2003-2004 a unui sprijin direct al statului de 2 milioane lei/ha producătorilor agricoli pentru suprafeţe de teren arabil de până la 5 ha inclusiv, transmisă cu adresa nr.589 din 29 septembrie 2003.


La întocmirea raportului, Comisia a avut în vedere avizul Consiliului Legislativ, avizul Comisiei pentru administraţie publică, amenajarea teritoriului şi echilibru ecologic, avizul Comisiei pentru buget, finanţe şi bănci şi avizul Comisiei juridice, de disciplină şi imunităţi.


Proiectul legii de aprobare a ordonanţei de urgenţă are ca obiect modificarea şi completarea Ordonanţei de urgenţă a Guvernului nr.72/2003, în sensul ca de prevederile acesteia să beneficieze şi proprietarii – persoane fizice – ai terenurilor arabile constituiţi în societăţi agricole, precum şi al prorogării termenului limită de depunere a cererilor pentru sprijinul financiar direct acordat de către stat până la 1 noiembrie 2003.     

Proiectul de Lege privind aprobarea Ordonanţei de urgenţă a Guvernului nr.82/2003 pentru modificarea şi completarea  Ordonanţei de urgenţă a Guvernului nr.72/2003 privind acordarea în anul agricol 2003-2004 a unui sprijin direct al statului de 2 milioane lei/ha producătorilor agricoli pentru suprafeţe de teren arabil de până la 5 ha inclusiv face parte din categoria legilor ordinare, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă – consilier în cadrul Ministerului Agriculturii,  Pădurilor, Apelor şi Mediului. 

La lucrările comisiei au fost prezenţi 33 de deputaţi, membri ai comisiei.

Proiectul de lege pentru aprobarea ordonanţei de urgenţă a fost respins, cu un vot împotrivă şi o abţinere  din voturile celor prezenţi, în şedinţa din  21.10.2003.


În urma dezbaterii, Comisia propune respingerea proiectului de lege pentru următorul considerent: prevederile acestuia au fost preluate integral în raportul suplimentar la proiectul de lege pentru aprobarea Ordonanţei de urgenţă a Guvernului nr.72/2003 privind acordarea în anul agricol 2003-2004 a unui sprijin direct al statului de 2 milioane lei/ha producătorilor agricoli pentru suprafeţe de teren arabil de până la 5 ha inclusiv. 



PREŞEDINTE,


              SECRETAR,

Ioan BÂLDEA 


              Alexandru PEREŞ 

Întocmit: Consilier:

              Anton Păştinaru

